On-line knižnica pre každého
2022-09-09 - 2023-08-31
ZÍSKAJTE BEZPLATNÝ PRÍSTUP DO DATABÁZY BOOKPORT!
V úvode septembra spustila Štátna vedecká knižnica v Banskej Bystrici novú databázu, v ktorej nájdete až 9000 elektronických kníh!
BOOKPORT je moderná on-line knižnica, v ktorej máte v rámci vášho členstva v našej knižnici úplne neobmedzený prístup k e-knihám českých a zahraničných autorov s pravidelne sa rozširujúcou ponukou noviniek a bestsellerov. Vyberajte si z tisícov titulov od beletrie cez populárno-náučnú až po odbornú literatúru!
Aktívnym čitateľom sme aktivačný e-mail odoslali v utorok 6. septembra, noví čitatelia môžu o prístup k databáze požiadať počas registrácie do knižnice. Po otvorení e-mailu s aktivačným linkom stačí kliknúť na „AKTIVOVAŤ ÚČET“, zvoliť si vlastné heslo a hotovo – online knižnicu môžete začať bez obmedzení využívať!
Bezplatný prístup k databáze získavate až do 31.8.2023. Odpovede na prípadné otázky vám poskytnú zamestnanci knižnice, prípadne ich môžete nájsť medzi Často kladenými otázkami. Využívanie databázy je viazané na platné členstvo v Štátnej vedeckej knižnici v Banskej Bystrici. V prípade, že vám členstvo v blízkom období končí, odporúčame ho predĺžiť, aby ste databázu mohli v plnej miere využívať.

Sólo pre ... Osvalda Zahradníka
2022-11-07 - 2023-01-27 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
Literárne a hudobné múzeum

si Vás dovoľuje srdečne pozvať na výstavu zo svojho zbierkového fondu

„Sólo pre… Osvalda Zahradníka“

Výstava sa koná pri príležitosti 90. výročia narodenia prozaika, scenáristu, dramaturga, rozhlasového režiséra, ale hlavne významného slovenského dramatika druhej polovice 20. storočia Osvalda Zahradníka (1932 – 2017).

Výstava je pre verejnosť dostupná od 7. 11. 2022 do 27. 1. 2023 v priestoroch expozície LHM Múzeum – domov múz na 2. poschodí ŠVK Banská Bystrica.
Komentované prehliadky každý utorok o 10.00 h a 15.00 h

Kurátor výstavy: Mgr. Peter Filín
https://www.svkbb.eu/wp-content/uploads/2022/11/Pozvanka-na-vystavu-Solo…-pre-Osvalda-Zahradnika-scaled.jpg

PROGRAM ŠVK BB JANUÁR 2023
2023-01-01 - 2023-01-31 | Banská Bystrica

PROGRAM LHM BB JANUÁR 2023
2023-01-01 - 2023-01-31 | Banská Bystrica

HUDOBNÝ SVET VZDIALENÝCH KULTÚR
2023-01-09 - 2023-12-31 | Hudobné átrium
9.1. – 31.12.2023
HUDOBNÝ SVET VZDIALENÝCH KULTÚR
Objavujte pestrosť zvukov a harmónií. Komentovaná prehliadka etnických nástrojov rôznych krajín sveta. Individuálnym návštevníkom sú nástroje k dispozícií v rámci otváracích hodín. Pre organizované skupiny ponúkame prezentáciu etnických nástrojov a s interakciou účastníkov v dohodnutých termínoch.
Pre rezerváciu termínu kontaktujte: hudobneatrium@svkbb.eu 048/4710744
Tento projekt je realizovaný vďaka finančnej podpore Nadácie SPP.
Prostredníctvom prezentácie jednotlivých nástrojov sa záujemcovia pútavou formou oboznámia s ich pôvodom, spoznajú históriu a zvuky tradičných etnických nástrojov rôznych kultúr a vzdialených hudobných svetov, ako aj ich uplatnenie v rôznych oblastiach hudobných žánrov. Nástroje sú určené širokej škále návštevníkov, hudobníkom i laikom. Vhodné nielen pre študentov hudobných a pedagogických odborov ako špeciálny študijný materiál, ale aj pre širokú verejnosť, pre ktorú je hudba a pestrosť rôznych kultúr záujmom a inšpiráciou.
Návštevníci Hudobného átria sa môžu tešiť na tureckú darbuku, egyptský doumbek, indickú tanpuru, africkú sansulu, jazýčkový oceľový bubon tank drum, drevený štrbinový bubon Tinka Tong, cajon, šamanský bubon, congá, ako aj ukulele a ďalšie nástroje. Súčasťou prehliadky budú aj drobné perkusie, ako napríklad oceľové agogo, drevené kokiriko, maracas cabala, cajita, bronzové činelky, himalájske spievajúce misky a ďalšie. Nástroje zaujmú tvarom, zvukom, materiálom, špeciálnou hrou a sú aj pastvou pre oči.
Navštívte Hudobné átrium a príďte sa nadchnúť touto netradičnou ponukou.
Otváracie hodiny:
Hudobné átrium ŠVK
Lazovná 9, Banská Bystrica
hudobneatrium@svkbb.eu 048/4710744
október – máj
pondelok – piatok 10.00 – 17.00 h
obedná prestávka 12.30 – 13.00 h
jún – september
pondelok – utorok 10.00 – 16.00 h
streda 10.00 – 18.00 h
štvrtok – piatok 10.00 – 16.00 h
obedná prestávka 12.30 – 13.00 h

Študentský ateliér
2023-01-25 - 2023-03-10 | Átrium
Pozývame Vás na prezentáciu prác študentov Súkromnej školy umeleckého priemyslu vo Zvolene. Výstava študentský ateliér bude verejnosti prístupná v átriu ŠVK v termíne 25.1. – 10.3. 2023. Prajeme Vám príjemný kultúrny zážitok.

Výstava sochárskej tvorby Michala Bartu
2023-01-26 - 2023-03-03 | Galéria v podkroví
Pozývame Vás na výstavu sochárskej tvorby Michala Bartu Myšlienky 60+, venovanej životnému jubileu autora. Vernisáž výstavy 26.1. 2023 o 17,00 h. V programe vystúpia Lucia Biľová a Dana Miklošová z Konzervatória J. L. Bellu a Akadémie umení v Banskej Bystrici. Kurátor Marián Mikloš.

Hlasom zvláštneho ducha hudby
2023-01-27 - 2023-05-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Pozvánka na výstavku
Hlasom zvláštneho ducha hudby
V roku 2023 si pripomíname 120. výročie narodenia hudobného skladateľa, zbormajstra, organistu a pedagóga Jána Gajdoša (1903 – 1980). Pri tejto príležitosti si Literárne a hudobné múzeum v Banskej Bystrici pre návštevníkov pripravilo výstavku predmetov zo svojho zbierkového fondu venovanú práve tejto hudobnej osobnosti.
Narodil sa 24. júna 1903 vo Veľkej Mani. V rokoch 1934 – 1938 sa stáva študentom, „varhaníckeho“ oddelenia Hudobnej a dramatickej akadémie v Bratislave, kde sa stretol s mnohými významnými osobnosťami. V roku 1940 odchádza do Banskej Bystrice, kde prijíma miesto regenschoriho v katedrálnom chráme, so spojenou funkciou organistu vo farskom kostole. Ako dirigent a zbormajster sa prezentoval predovšetkým v Katedrále sv. Františka Xaverského. Rovnako zaujímavá je aj jeho pedagogická činnosť. Stal sa profesorom hudobnej výchovy na chlapčenskom Gymnáziu Andrej Sládkoviča v Banskej Bystrici a na Bohosloveckej fakulte učil seminaristov všetky hudobné predmety. Založil a viedol Mestskú hudobnú školu, ktorá začala fungovať v školskom roku 1941 – 1942.
Jeho všestranná umelecká a pedagogická činnosť však bola prerušená v 50. rokoch 20. storočia vtedajšou ideologickou situáciou a tak zanechal miesto učiteľa v Hudobnej škole. Krátko nato sa však chrámový spevácky zbor aj orchester rozpadli a zanikla tiež funkcia regenschoriho. Zostalo mu miesto organistu, ktoré opustil v roku 1966, kedy odišiel do dôchodku. Zomrel 24. marca 1980 vo veku 77 rokov. Pochovaný je v rodnej obci Veľká Maňa.

Výstavka zo zbierkového fondu Literárneho a hudobného múzea pri príležitosti 120. výročia narodenia Jána Gajdoša bude verejnosti prístupná vo výstavných priestoroch na 2. poschodí ŠVK Banská Bystrica v termíne od 27. 1. 2022 do 30. 5. 2023.

Kurátor výstavy: Mgr. Imrich Šimig
https://svkbb.eu/wp-content/uploads/2023/01/gajdos-scaled.jpg

PROGRAM ŠVK BB FEBRUÁR 2023
2023-02-01 - 2023-02-28 | Banská Bystrica
PROGRAM FEBRUÁR 2023

PROGRAM FEBRUÁR LHM 2023
2023-02-01 - 2023-02-28 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/01/februar-2023-scaled.jpg

Mená ukryté v príbehu/Online súťaž na FB stránke múzea
2023-02-08 - 2023-03-08
https://www.facebook.com/LHMBB
https://svkbb.eu/wp-content/uploads/2023/02/sutaz-osobnosti-kopie-scaled.jpg

Krajina nespavosti/VÝSTAVA od 17. 2. 2023
2023-02-17 - 2023-05-19 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
LITERÁRNE A HUDOBNÉ MÚZEUM
vás srdečne pozýva na výstavu zo svojho zbierkového fondu
„Krajina nespavosti“
Výstava, ktorá sa koná pri príležitosti 80. výročia narodenia divadelného, televízneho a filmového režiséra, autora rozhlasových a divadelných hier, scenáristu, publicistu, pesničkára a básnika Juraja Bindzára (1943 – 2019) bude pre verejnosť dostupná od 17. 02. 2023 do 19. 05. 2023 vo výstavných priestoroch expozície LHM Múzeum – domov múz na 2. poschodí ŠVK v Banskej Bystrici, Lazovná ulica č. 9.
Komentované prehliadky každý utorok o 10.00 h a 15.00 h
Kurátorka výstavy: Mgr. Mária Lásková
https://svkbb.eu/wp-content/uploads/2023/02/bindzarpozv-scaled.jpg

Jarné prázdniny v múzeu
2023-02-27 - 2023-03-03 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
„Jarné prázdniny v múzeu“
Strávte jarné prázdniny s vašimi deťmi v našom múzeu!
Literárne a hudobné múzeum- Bábkarský salón a Ľudové hudobné nástroje na Slovensku pripravuje počas jarných prázdnin špeciálny program pre deti.
V expozícii Bábkarský salón sme si pre vás pripravili:
„NETRADIČNÁ SKLADAČKA“
Poskladaj si vlastné divadlo z drevených dielcov. Ak sa ti to podarí, môžeš si zahrať svoju rozprávku.
Vhodné pre staršie deti.
V expozícii Ľudové hudobné nástroje na Slovensku máme pripravené:
„ZA HUDBOU SLOVENSKÉHO ĽUDU”
Spoznaj bohatstvo ľudových hudobných nástrojov na Slovensku a čaro slovenského folklóru. Niektoré z týchto typických hudobných nástrojov Slovenska si môžeš aj vyskúšať.
Vhodné pre deti všetkých vekových kategórií.

Múzeum bude sprístupnené od pondelka 27. februára do piatka 3. marca 2023 v čase od 10.00 h do 17.00 h. Posledný vstup do múzea bude o 16.00 h.
V prípade záujmu kontaktujte múzeum na tel.č.: +421 48 4710772, +421 905 303 593.
Vstupné podľa platného cenníka.
Tešíme sa na vás!
https://svkbb.eu/wp-content/uploads/2023/02/prazdniny2-kopie-scaled.jpg

PROGRAM ŠVK BB MAREC 2023
2023-03-01 - 2023-03-31 | Banská Bystrica

PROGRAM MAREC LHM 2023
2023-03-01 - 2023-03-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/02/marec-2023-kopie-scaled.jpg

Beseda s Martinou Monošovou
2023-03-02 16:00 - 17:30 (Europe/Bratislava) | Malá sála
Srdečne Vás a Vašich známych pozývame na besedu s Martinou Monošovou, autorkou historicko-dobrodružnej série Sophie pri príležitosti vydania knihy Kráľovná jeho srdca. Prenesieme sa do stredoveku 16. storočia, do prostredia vysokej šľachty vo Francúzsku. Slovenská autorka, ktorej sága, dovolím si povedať, dosahuje kvality aj svetových diel (Traja mušketieri, Prekliati králi a pod.), no jej knihy ešte tak známe nie sú. No je na čase to napraviť. Čaká Vás zaujímavo zauzlený príbeh a plnohodnotné postavy, niektoré akoby priamo vykročili z dejín (Diana de Poitiers, Leonardo da Vinci a podobne).
Teším sa na Vás 2. marca 2023 o 16:00 v Malej sále na 2. poschodí. Vstup je zadarmo.

Deň otvorených dverí jazykových centier
2023-03-06 - 2023-03-10 | Banská Bystrica
Opäť sa nám blíži „Týždeň slovenských knižníc“ a naše jazykové centrá sa Vám počas neho rozhodli pripraviť DEŇ OTVORENÝCH DVERÍ, aby ste ich lepšie spoznali.
Milí vyučujúci, prihláste na túto akciu Vašich žiakov/študentov! Čaká na Vás hodinový program, počas ktorého Vám predstavíme a ukážeme všetkých našich 6 jazykových centier a zároveň si zasúťažíte v našom vedomostnom kvíze „Jazykový oriešok“, ktorý obsahuje otázky zo všeobecného prehľadu o krajinách, ktoré naše centrá zastrešujú.
Na návštevu našich centier si môžete vybrať ktorýkoľvek deň v týždni od 6. 3. do 10. 3. 2023 v čase od 9.00 do 16.00 h. Program je vhodný pre základné aj stredné školy.
Prihlásiť sa je potrebné vopred na jednom z nasledovných kontaktov:
E-mail – hispanskecentrum@svkbb.eu
Tel. číslo – +421 48 4710784
Tešia sa na Vás: Britské centrum, Window of Shanghai (alebo Čínske centrum), Centrum slovanských štúdií, Nemecká študovňa, American Center Banská Bystrica (alebo Americké centrum) a Centrum hispánskej kultúry Vladímira Olerínyho (alebo Španielske centrum).
Čas: 6.3. – 10. 3. 2023 v čase od 9.00 do 16.00 h

Týždeň slovenských knižníc 2023
2023-03-06 - 2023-03-10

ROZOZVUČTE SA V HUDOBNOM ÁTRIU
2023-03-06 - 2023-03-10 | Hudobné átrium
ROZOZVUČTE SA V HUDOBNOM ÁTRIU
6.3. – 10.3.2023 10:00 – 17:00 h
Týždeň otvorených dverí Hudobného átria je príležitosťou nahliadnuť do jeho priestorov, činnosti, hudobného archívu a zažiť priamy dotyk s hudbou prostredníctvom prehliadky etnických nástrojov rôznych krajín sveta.
Kontakt:
hudobneatrium@svkbb.eu
Tel. +421 48 4710744/84

LITERÁRNE A HUDOBNÉ VEČERY
2023-03-08 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
LITERÁRNE A HUDOBNÉ MÚZEUM
Vás srdečne pozýva
na prednášku kurátorky literárnych zbierok Mgr. Márie Láskovej s názvom
„JURAJ BINDZÁR – dramatik, scenárista, režisér, prozaik, básnik publicista a pesničkár“
Prednáška sa koná dňa 8. 3. 2023 o 16.00 h
vo výstavných priestoroch expozície LHM Múzeum – domov múz na 2. poschodí ŠVK v Banskej Bystrici, Lazovná ulica č. 9.
https://svkbb.eu/wp-content/uploads/2023/02/Bindzarakcia-kopie-scaled.jpg

NAŠA A SVETOVÁ KLÁRA JARUNKOVÁ/VÝSTAVA od 8. 3. 2023
2023-03-08 - 2023-03-31 | I. poschodie
BIBIANA, MEDZINÁRODNÝ DOM UMENIA PRE DETI A ŠVK – LITERÁRNE A HUDOBNÉ MÚZEUM V BANSKEJ BYSTRICI
VÁS POZÝVAJÚ NA VÝSTAVU „NAŠA A SVETOVÁ KLÁRA JARUNKOVÁ“
Výstava k 100. výročiu narodenia najprekladanejšej slovenskej autorky kníh pre deti a mládež bude sprístupnená od 8. 3. 2023 do 31. 3. 2023v priestoroch IVC na 1. poschodí ŠVK.
Prehliadka výstavy je len na objednanie.
Výstava Naša a svetová Klára Jarunková predstavuje návštevníkom osobnosť a literárne dielo našej najúspešnejšej autorky, s výberom prekladov do rôznych jazykov, ako aj ilustrácie k jej knihám od známych slovenských umelcov – Miroslava Cipára, Dušana Kállaya, Kamily Štanclovej a dcéry Daniely Zacharovej. Výstavu dopĺňajú rodinné fotografie, diplomy a ocenenia tvorby Kláry Jarunkovej, ako aj jej osobné predmety, také dôležité k písaniu: nezabudnuteľné okuliare, zápisník a ceruzka.
Výstavu Naša a svetová Klára Jarunková pripravili BIBIANA, Medzinárodný dom umenia pre deti, Centrum detskej literatúry, čítania a SK IBBY v spolupráci Mestská knižnica mesta Piešťany.
Podujatie z verejných zdrojov podporil Fond na podporu umenia.
https://svkbb.eu/wp-content/uploads/2023/02/Jarunkova_plagatLHM-scaled.jpg

Študuj v USA
2023-03-08 15:30 - 17:00
Americké centrum Banská Bystrica v spolupráci s Fulbrightovou komisiou vás srdečne pozýva na prezentáciu o možnostiach štúdia v USA. Dozviete sa viac o výhodách Amerického vysokoškolského systému a na čo sa vopred pripraviť.
Čas: streda 8.3.2023 o 15:30 h
Miesto: Malá sála (2. poschodie)

Camino de Santiago, starobylá pútnická cesta
2023-03-09 17:00 - 18:30 | Malá sála
Centrum hispánskej kultúry Vladimíra Olerínyho Vás všetkých srdečne pozýva na ďalšie podujatie v rámci aktivít „Cestovateľského klubu“ našej knižnice – na prezentáciu pútnickej cesty do galícijského mesta Santiago de Compostela v Španielsku s názvom CAMINO DE SANTIAGO, STAROBYLÁ PÚTNICKÁ CESTA.
Hosťom podujatia bude pán Ján Knapík, ktorý nám na základe svojich skúseností z piatich putovaní do tohto španielskeho mesta porozpráva o histórii i súčasnosti tejto púte a jej význame pre pútnikov, ktorí sa jej zúčastnia. Prezentáciu budú doprevádzať fotografie a úryvky z autorského filmu Volanie Jakubovej hviezdy (Knapík, 2018).
Čas: štvrtok 9. 3. 2023 o 17.00 hod. Malá sála

Vladimír Letrík
2023-03-14 08:00 - 2023-04-21 17:00

ANNA KARENINA
2023-03-14 16:00 - 18:00 | Hudobné átrium
ANNA KARENINA
14.3.2023 16:00 – 18:00 h
Beseda s režisérom a choreografom Petrom Dedinským a dramaturgičkou Alžbetou Lukáčovou pri príležitosti premiéry baletného predstavenia v Štátnej opere v Banskej Bystrici.
Kontakt:
hudobneatrium@svkbb.eu
Tel. +421 48 4710744/84

Haute - Normandie
2023-03-15 08:00 - 2023-05-05 17:00

Verejný odpočet plnenia úloh Štátnej vedeckej knižnice v Banskej Bystrici za rok 2022.
2023-03-22 10:00 - 11:30 | Malá sála
Pozývame Vás na verejný odpočet plnenia úloh Štátnej vedeckej knižnice v Banskej Bystrici za rok 2022.
22. marec 2023 o 10.00 h
Malá sála, Lazovná 9, Banská Bystrica

Prebúdzanie hmyzu a prebúdzanie našich tiel
2023-03-22 17:00 - 18:30 | Spoločenská sála
Naše centrum Window of Shanghai a Konfuciov inštitút pre obchod pri UMB v Banskej Bystrici Vás srdečne pozývajú na prednášku s názvom:
Prebúdzanie hmyzu a prebúdzanie našich tiel

Pán Jianwei Wang, riaditeľ Konfuciovho inštitútu pre obchod pri UMB v Banskej Bystrici, nám predstaví tretie solárne obdobie čínskeho kalendára s názvom „Prebúdzanie Hmyzu – 惊蛰“, čínske jarné tradície a rady, ako sa starať o svoje zdravie na jar. Na prednáške si predstavíme význam slov Yin a Yang, teóriu piatich elementov a zacvičíme si aj Baduanjin Qigong (Osem kusov brokátu), ktoré nám pomôžu naštartovať organizmus a zobudiť sa spolu s jarnou prírodou.
Podujatie sa bude konať v stredu 22. 3. 2023 o 17.00 hod, v spoločenskej sále na 1. poschodí v budove Štátnej vedeckej knižnice v Banskej Bystrici.
Prednáška bude v anglickom jazyku s prekladom do slovenčiny.

Španielske divadlo
2023-03-28 10:00 - 11:30
Centrum hispánskej kultúry Vladimíra Olerínyho v spolupráci s Gymnáziom Mikuláša Kováča v Banskej Bystrici srdečne pozýva všetkých nadšencov španielskej literatúry na divadelné predstavenie hry „Los árboles mueren die pie“ od Alejandra Casonu.
Predstavenie si budete môcť pozrieť v prevedení študentov slovensko-španielskej bilingválnej sekcie Gymnázia Mikuláša Kováča v Banskej Bystrici. Upozorňujeme, že predstavenie prebehne celé v španielskom jazyku. Všetci ste srdečne vítaní!
Čas: utorok 28. 3. 2023 o 10.00 h
Miesto: Spoločenská sála (1.poschodie)

KOVÁČOVA BYSTRICA 2023
2023-03-29 07:30 - 17:00
https://svkbb.eu/wp-content/uploads/2023/01/KB_LETAK_2023-scaled.jpg
